
Treba li obitelji danas koja 
osobita pomoć? 


Slijepi otac, sušičava majka, nagluho di- 
jete — zar ne, žalosna obitelj? Teško kući, 
gdje je samo. jedno takovo ili slično zlo. Tri- 
put teže, gdje se sve zajedno nađe! Trpi otac, 
baš zato jer je otac, povrh svoje muke još i 
muke majke i djeteta. Trpi majka, baš zato 
jer ima majčino srce. muku muža i milog dje- 
teta. Trpi dijete muke roditelja, jer je krv od 
njihove krvi. Mile obiteljske veze, kojeno su 
inače vrelo čiste radosti i jamstvo sigurne 
pomoći, premeću se u bodljikave žice. 

A koliko je takovih obitelji u nas, gdje 
svaki nosi tri i više križeva? Citalo se ne- 
davno,.da je u nas do sto tisuća invalida, a 
gdje su oni drugi bolesnici i'oslabljeli! Lije- 
čnici vele, da je danas barem svaki drugi 
čovjek sušicom zaražen. A kako je s djecom 
i mladeži, kazuje nam njihova slabunjavost, 
ujihov silni pomor, njihovo — nerađanje. Teško 
je gotovo naći obitelj, koja nije krnja. Treba 
li tu koje osobite pomoći, da se mogne sno- 
siti obiteljski križ? : 

No bolest, sakatost i oskudica tek su po- 
vršina obiteljskih jada. Ondje tek jao, gdje 
se pridružila duševna sljepoća, duševna su- 

šica, duševna nakaztost. Gdje otac n. pr. ne 
vidi dalje od groba i ne osjeća dalje od grla; 
gdje je majka jalova breza, tanka, blijeda, br- 
bljava, a bez sjene i roda, možda i vijugastih 
puteva; gdje su djeca gluha na roditeljske 
riječi, gdje dječarci moraju u tamnicu, a kćerke 
su bez nade i poštena glasa. To su prave 
rane, koje silno bole, s kojih trune obitelj, a 
zadah im se na daleko širi. ; 
i Je li i takovih puno? Za svoj krug znat 

ćeš ti čitatelju bolje od mene. Za cjelokupni 
nam pak narod strahovito govori glas rodo- 
ljuba iz raznih hrvatskih krajeva: očuvajmo 
narodu zdravlje, podignimo klonulo poštenje, 
spasimo obiteljsku svetinju! Je li dakle po- 
trebna koja osobita pomoć ? 

Tako s onim obiteljima, koje već snašlo 
koje tjelesno ili duševno zlo. A onima, koje 
još možda nije nevolja stigla, zar ne treba 
nikakve osobite pomoći? U kakvoj su tjeskobi 
dobri roditelji da im stotine današnjih zamka 
ne zaplete djecu te ih strovali u ponor ne- 
ćudoređa! Kako teških žriava stoji često i 
poštenog katoličkog supruga i suprugu, da ih 
briga za svagdanji kruh ne zagnjuri u glib! 
Kako lako i čestitu mladež blatna struja ponese 
sobom ! Tko da tim čestitim roditeljima osigura 
mirni san? Tko da im podigne pouzdanje da 
vedro: gledaju u budućnost? Kako da se obi- 

teljsko ognjište opet ispuni privlačivom milinom 
za mladež? Treba li i tude koja osobita pomoć ? 
. Ne smetnimo s uma ni toga, da neprijatelj 
čovječanstva upravo u sadanje doba najupor- 
nije radi, kako bi baš iz obitelji izagnao 
Krista, njegov zakon, njegovu milost; a time 
porušio temelj njezinog opstanka i članove 
joj survao u propast. Pomoćnici njegovi upiru 
sve sile, da raskršćane obiteljski život zlim 
zakonima o ženidbi, školi i odgoji. Obitelji 
dakle prijeti smrtna pogibao. 

. Već u običnim prilikama ima obi« 


teljski život toliko teškoća, da treba izvan- 


rednih sredstava, e bi se uzdržao na visini. 
Ženidbeni ugovor, kojim se osniva obitelj, ci - 
jeni i država kao najsvečaniji, a Stvoritelj 
ga u Crkvi kao sakramenat posvećuje. Pri- 
segom, kao najsigurnijim jamstvom među lju- 
dima, zajamčuju si supruzi »da se ne će iz- 
nevjeriti u nijednoj potrebi ni nevolji, do 
svoje ili njegove smrti.« Posebnom i velikom 
zapovijedi, pa još s obećanjem, hoće višnji za- 
konodavac da osigura poslušnost i red u obi- 
telji veleći : »Poštuj oca i mater, da dugo 
Živiš i dobro ti bude na zemlji!« U običnim 
je dakle već prilikama potreban napon pomoći 


.Božje i napon plemenštine ljudske, dase oču- 
vaju svete obiteljske veze te da budu vrelo 


sreće svojim članovima, 


No kako pomoči sada, 
“kad se te svete veze hoće da pokidaju, kad 
je obiteljsko svetište gotovo razoreno, kad su 
srca otupila za djelovanje milosti, kada su 1 
. dobre obitelji u pogibli, da zastrane? | 

Malodušni će odmah klonuti ko da je 

sve propalo. Kada vide sirotu bez kruha, onda 
“znadu samo zdvajati i jaukati; kad vide bi- 
jesnu ženu na ogorčenog muža, nikada tu 
više — kažu — pomirbe; ili kad vide momka 
sa zlim navikama, nikad vele za njih više po- 
“ štenog čovjeka od njega. Jest i pred jednom 
samo obiteljskom nesrećom moraš razoružan 
šustati, računaš li samo s naravnim silama. 
Ta znamo, kako se duboko u srce zasiječe 1 
jedna samo bračna nevjera, kako je teško 
ukrotiti podivljalog sina. . 

Stoga upravo i ne imamo pouzdanja u one, 
koji hoće da pomognu obitelji pukim zakr- 
pama naravnih sredstava. Vele: daj 
sirotinji novčanu potporu; tužnima zabavu ; 
ojađenima užitak ; nevaljanu djecu u popra- 
vilište; nevjernim supruzima slobodu rastave ; 

* slabe i pokvarene u bolnice .i u grob; — i 
mirna Bosna! ; 

Jest i to su sredstva, kojih ne valja za- 
nemarivati u koliko su poštena; ali su sama 
po sebi posvema nedostatna. Prošupljeni 
su to kišobrani, pod kojima ti se samo kosa 

ne će smočiti, ali drugo sve. Poderane su to 
balje, kojima će zima kroz podrtine, pa ćeš 
drhtati kao da ih i nemaš. Jer što će novac 
ako ne ima hrane? A ne ima hrane, kad ne- 
ma rada i volje za rad! Što će zabava i 
užitak, kad je savjest nemirna i srce prazno ? 
A nemirna je savjest i prazno je srce, dokle- 
god se ne ukroti strast. Sto će popravi- 
lište samo, ako ne ima ugleda? A nema 
ugleda bez straha Božjega. Sto će ne- 
vjernima sloboda i sramotna građanska že- 
nidba, kad ih izjeda požuda? A uništava ih 
požuda dok na zemlji traže nebo svoje. 
Ne pomaže ni bolnica onom, koji ne zna tr- 
pjeti; ne.zna pak: trpjeti tko ne shvaća 
križ. Ne izbavlja iz nevolja ni grob onoga, 
koji je proklet. A proklet je svaki, koji ne 
ljubi Boga. 

Ne koristi nam dakle uvijek samo crpsti 
vodu iz probušene lađe, jer ćemo se brzo 
umoriti i zajedno s lađom potonuti. Dajmo je 
temeljito popraviti i slabo jakim zamijeniti. 
Nemojmo samo pridizati stabljike, što ih svine 
bijesni konj, već stavljajmo ular_ konju, da 
ne bijesni više. Zlu što hara po obitelji do- 
skočimo nutarnjom, temeljitom .pomoći, koja 
će okrijepiti duh, oplemeniti srce, koja će nad- 
naravnom silom snabdjeti članove obitelji, da 
ono što dobrim spoznadu i djelom izvrše, 

Nije ovo po prvi pula u povijesti, .da je 
obitelj zapala u takove teškoće. Bilo je joši 
gore kad je Krist Gospodin došao na zemlju. 
Ljudi se bili podali pustom sjetilnom užitku 
pa se izrodili. Koji im htjedoše pomoći upirali 
se na same tjelesne sile, izdavali zakone o 
ženidbi i odgoji. Pa ipak im čitavi narodi 
propadoše upravo radi obiteljskih zala. Pravu 
je pomoć pružio Gospodin Bog, koji 
je »bogat milosrđem te nas poradi 
prevelike ljubavi svoje oživio u 
Kristu, kad bijasmo mrtvi po gri- 
jehu«. Efež 2, 4. 


Pomoć obitelji u Isusu. 
Za cijelo je čovječanstvo On došao: sve 
je otkupio, za sve skrbi. Ta cijelo je čovje- 
. čanstvo pozvano da u Crkvi sačinjava tajin- 
stveno tijelo Kristovo, kojim će še Bog- 
čovjek proslaviti. 

No gdje je vrelo čovječanstva, odakle 
novi članovi Crkve ? Iz obitelji! Gdje je. uz- 
gajalište čovječanstva, gdje se udara pravac 
životu i nazorima ? U obitelji. Gdje se polažu 
temelji sreći i napretku čovječanstva, gdje se 
obnavljaju sile njegove i zacjeljuju rane? U 
obitelji ! ma 

Ovoj je dakle zajednici Obnovitelj čovje- 
čanstva morao posvetiti najveću. pažnju, Pa On 

< je to doista1 učinio. Nevoljama je obiteljskim 


glavni uzrok .u njezinoj nutarnjosti, u srcima 
pojedinih članova. «Iz srca izlaze zle 
misli,ubojstva, preljube, bludno- 
Sti« upozoruje Isus. Mt, 15, 19. Stoga i 
smjera pomoć, što je On pruža obitelji po- 
najprije da digne nutarnjost njezinu. Isus 
je obitelji: |. podigao cijenu i 
svaćanje; 2. učvrstio joj nutarnje 
veze; 3. podao članovima novu 
i dostatnu snagu. 

1. Kada kralj dolazi ukoje mjesto, tada 
je unaprijed sve točno određeno, što će sve 
posjetiti, skime govoriti, što li izvesti. Tek 
najvažnijim ustanovama može se pažnja po- 
svetiti. I onda, kad je Kralj svemira došao 
na zemlju, te na njoj vidljivo proboravio 38 
godine, i onda je bilo:u njegovoj neizmjernoj 
mudrosti točno određeno, gdje će boraviti, 
što će posjetiti, što li govoriti. »Sam od 
sebe ne činim ništa, nego kako 
me nauči Otac, onako govorim. | 
onaj, koji me posla, samnomje;i 
ne ostavi me sama, jerjasvagda 
činim, štoje njemu milo. Kao što 
mi zapovjedi otac, tako činim«. [v. 
8, 28.; 14, 81. 

Pa gdje se Spasitelj po tom rasporedu 
najdulje zadržao? Od trideset i tri godine 

svog boravka na zemlji proveo je irideset 
u obitelji. Kamo je kod svoga javnog na- 
stupa najprije upravio korak svoj? K uteme- 
ljenju jedne obitelji u Kani. »Sin Božji ide 
na svadbu — veli sv. Maksim, da ženidbu, 
što je davno ustanovi, sada blagoslovom pri- 
sutnosti svoje posveti.« I inače je Spasitelj 
često zasvjedočio zborom i tvorom, kako obi- 
teljsku zajednicu i sam cijeni i da od dru- 
gih traži, da je Štuju. Osobito je to učinio 
podignuvši čast žene i djeteta. ze. 

Već je prvu obiteljsku svezu svorio bio 
Gospodin, da pokaže čovjeku dokaz ljubavi 
osvoje i osobite skrbi za njegovo dobro. 

»Nije dobro da bude čovjek sam;« 
reče presveto Trojstvo — »načinimo mu 
pomoć sličnu njemu« Ali kad je Spa 
sitelj došao, našao je, kako se žena pomoć- 
nicapre tvorila u ropkinju. Dakako da onda 
ni cijela obiteljska zajednica nije imala one 
cijene, što joj daje slobodni izbor druga, što- 
“vanje prema njemu i prava ljubav. 

Po Isusovoj je nauci ženidba posvećeni 
ugovor slobodnih osoba, koje s ljubavlju pri- 
staju na životnu zajednicu. Tu nema samo 
žena dužnost da bude »pomoć« mužu, nego 
i muž mora ljubiti ženu svoju, te joj žrtvama 
tu ljubav zasvjedočiti. »Muževi, ljubite 
žene svoje. kako je Krist ljubio 

Grkvu, ie se predao za nja, daje posveti« - 
— zapovijeda Apostol u ime Isusovo. Efež. 
5, 25. A drugom zgodom opet: »Muževi, 
ljubite žene svoje i ne budite gorki 
spram njima!« Kološ. 3, 19, Žena je 
istina podložna mužu kao glavi svojoj, ali 
mu je inače jednakopravna drugarica. | time 
je Isus povratio čast ženi, a ujedno podigao 
cijenu obitelji. : 

No obitelj ne čine sami supruzi, nego i 
dijete. >»Rastite i množite se i napu 
nite zemlju« — zapovjedi Gospodin lju- 
dima. Postanak 1, 28. Ako oni hoće da is- 
ključe dijete iz svoje zajednice, onda i »Boga 
od sebe i od duše svoje isključuju, 
a podavaju se strasti svojoj kao 
konji mula, koji ne imadu razuma. 
Nad takvima ima đavao vlast.« Tako 
poručuje Gospodin po Arkanđelu Rafaelu mla- 
dome obiji i puti ga: »Ti uzmi djevojku 
u strahu Božjem, više iz ljubavi za 
djecu, nego za _ putenu ugodnost. 
Tobija 6, 17. ' 

Evo, to dijete, štono je cilj ženidbe i obi- 
teljske zajedniee, naučio je tek Krist Gospo- 
din pravo cijeniti. Gle kako na putu u Jeru- 
solim drži na rukama jedno dijete i dovikuje 
svijetu: »Tko dijete prima — mene 
primale »Ako ne budete kao. djeca, 

ne ćete ući u kraljevstvo nebesko.« 
»Jao onom, koji prezre ili sablazni 
dijetel« A što tek onom, koji ga ubije, ili 
mu dušu rine u tamu?! Isporedi Mt. 18, 3. 
Isus dakle čuva djeci život; dapače im ga i 
poklanja time, što strahovitom odgovornošću 
prijeti onim roditeljima, koji im ga ne bi 
htjeli dati On osigurava djeci pomoć obeća- 
vajući nagradu darovatelju; On im zajamčuje 
dobar odgoj i sretnu budućnost, Kako -je li 
jepo izraženo ovo cijenjenje djece u onom 
prizoru, kadno je milovao i blagoslivao djecu! 
“Marko 10, 16. . 
Dignuvši čast žene i djeteta pomagao je 
Spasitelj obitelj vrlo. jer joj je udario čvrsti 
temelj. Kada se supruzi međusobno cijene i 
štuju, kada ljube djecu i žele ih dobro odgo- 
jiti, onda je osigurana trajna sloga i mir u 
obitelji. To je glavni uvjet obiteljske sreće. 


2, Iz ove blagodati Isusove izvire odmah i 


druga, što je naime učvrstio obiteljske 
veze. Glavne su vjernosti poslušnost. Po Isu- 
sovom zakonu nije više sjetilna ljubav glavna 
veza, što će držati obiteljsku zajednicu na 
okupu, nego neraziješivi vez svetog sakra- 
menta, koji obvezuje na doživotnu vjer- 
nost Kad se pružila Spasitelju zgoda pro- 
glašuje On svečano: »5to je Bog sasta- 
vio, čovjek neka ne rastavlja! Koji 

pusti ženu svoju i oženi se drugom, 
prel:ubu čini. lako žena pusti muža 
svojega i uda se za drugoga, čini 
preljubu.« Marko 10, 9. 


Ovaj zakon Isusov vjekovima već dovi, 
kuje mladencima, da dobro razmisle svoj ko- > 
rak i progledaju, jesu li jedan za drugo. Su- 
pruge upozotuje, da se čuvaju svega, što im 
zajednicu otešćaje, jer im je nemoguće drugu 
sklapati. Stranoj požudi prikričuje. da ne dira 
u obiteljsku svetinju, jer joj je zapečaćenja 
sudbina. »Svaki, koji pogleda na ženu 
te je poželi, već je učinio preljubu 
u srcu svojem!« Mt. 5, 28, 

.3. Treća pomoć, što je Isus pružio obi- 
telji, jest u onoj osobitoj snazi, što je 
daje članovima obitelji za vršenje njihovih 
dužnosti. Ta snaga je ponajprije ona sila svrhu- 
naravne milosti, što ju dobivaju supruzi u sv. 
sakramentu ženidbe. Isusov zakon je zakon 
milosti. Kada nalaže dužnost, daje i potrebnu 
jakost. Ženidbe i obiteljske dužnosti su teške ; 
zato se on poskrbio i za krepku pomoć. 
»Nitko ne mrzi svoga tijela, nego 
ga hranii njeguje, baš kako i Krist 
Crkvu, jer smo udovi tijela njego- 
voga,« koje je Crkva. Efež. 5, 29. Ta hrana 
i njega jest onaj nutarnji dar Božji, koji čo- 

vjeka prosvjetljuje i krijepi, da može biti 
kraj svih teškoća dobar. 


Kršćanska obitelj posjeduje povrh toga 


moć primjera Spasiteljeva, što za je dao 
živući u svetoj obitelji. Ondje je osjetilo Srce 
njegovo najnježnije dokaze ljubavi presvete 


mu Majke i svetog Othranitelja, zli ih ujedno . 


i najvećom poslušnošću uzvraćalo. Ondje .je 
gledao i blagoslovio očinsku skib sv. Josipa 
za obitelj; ondje je posvetio žaosti Majčine. 
Ondje je čitav jedan ljudski vijek vršio naj- 
teže obiteljske kreposti: poslušnosti i teškoga 
rada: Ovaj je Božanski primjer već milijunima 
kršćanskih roditelja i djece zasladio njihove 
tjeskobe, čemer i zabit. 

Kada obitelj pritisne koji teški križ pa se 
čini da ga ne će moći podnijeti, i tada Spa- 
sitelj ne zaboravlja na nju. U njegovome 
Srcu ima smisla i za takove potrebe; ima 
pripravnosti, da izvanrednim nači 
nom pridigne snagu obitelji. Jedva -e bio 
ušao u kuću sv. Petra, kad li spazi, da bo- 
lesna leži punica Petrova. Ali iko mnogo 
mari za punicu! A Isus ipak! Kako nam visoko 
diže shvaćanje obiteljskog života svojom pa- 
žnjom, što joj posvećuje, svojom pomoći, što 
joj pruža! Ljubezno on staricu prihvata za 
.ruku i smjesta ozdravlja. . 

Eno skršene udovice kako jauče za lije- 
som, u kom nose na groblje sreću njezinu, 
jedinca njezinoga. Isusovo Srce ćuti potrebu, 
da opet usreći jednu obitelj, pa ma trebala 
tome i sva njegova Božanska moć, »Ustani 
mladiću!« -— veli sinu i predaje ga živa 
majci, da joj bude utjeha i pomoć starosti. 

Koliko je žalosti negdje bilo u obitelji 
dobrog Lazara, dok mu sestra Marija Magda- 
lena išla krivim putem? A u kakav se raj 
obratila ova obitelj, kad je zraka ljubavi i mi- 
losti iz Srca Isusova obasjala to zalutalo siroče | 
= Tako evo pokazuje Krist Gospodin, sve- 
strano, da ima Srea za obitelj. On joj je teme- 
ljiti obnovitelj i mudri zakonodavac; On naj- 
bolji prijatelj i najjači pomoćnik; On joj je sa- 
dašnji i budući sudac; On posljednja svrha i 
najveća slava njezina; On joj je potpuni gospo- 
dar; On je Kralj njezin. Obitelj pripada Isusu! 

Vijekovi posvjedočiše, da gdje se obitelj 
Isusa držala, cvala je i njezina sreća. U ko- 
joj se mjeri Isusa ostavljalo, u toj je mjeri 
i obiteljska sreća propadala. »Svaki koji, 
sluša riječi moje i izvršuje ih bitće mudar. 
čovjek. koji sazida kuću svoju na kamenu. 


I udari dažd, i dođoše vode, i du- 


nuše vjetrovi, i napadoše na onu 
kuću, i ne pade; jer bijaše sazi- 
dana na kamenu.« Mt. 1, 24. ' 

' 2 

Kako Isus hoće obitelji sada 
I pomoći. 

Krist Gospodin živi i djeluje u Crkvi svo- 
joj u sve dane do svršetka svijeta. On je 
snabdijeva u svako vrijeme primjerenom po- 
moći. Tako joj daoi proti nevjeri i bešćutnosti 
ovih posljednjih vremena jako sredstvo u po 
božnosti Presv. Srcu svome. Po ovoj 
pobožnosti želi On doskočiti raznim potrebama 
svojih vjernika; po njoj ih privodi k izvorima 
vrhunaravne snage, što ih već od početka u 
Crkvi otvorio. U ovoj se pobožnosti također 
krije i ono sredstvo, kojim On želi i sadaš- 
njim velikim potrebama obitelji pomoći. Jed- 
nostavno je i na prvi pogled neznatno ; ali 
kad mu se snaga omjeri i posljedice dohvate, 
onda mu baš ta značajka jednostavnosti po- 
tvrđuje Božansko podrijetlo. 

Obećao je naime Bož. Spasitelj 
učenici svojoj Bl. Margareti, a ta obećanja 
također i Sv. Crkva priznaje, da će obit e- 
ljima, koje, štuju Presv, Srce nje- 
govo povratiti slogu, ako bi raz. 


dvojene bile,a pomagat će one, koje, 


bi dospjele u koju nevolju. Nadalje 
da će obilno blagosloviti svako 
mjesto, gdje se izloži ištuje slika 


Srca njegova; dati onima koji štuju. 

Srce njegovo svaku milost potrebitu 
staležu njihovujadaneće dopustiti 
te bi se izgubioonaj,kojiseposveti 
Sreu njegovu. Obećavajući dakle i dajući 
vremenita i vječna dobra, želi Spasitelj unijeti 
pobožnost Srcu svome u obitelji, a po njoj 
ih privući sebi. Po Srcu svome želi zavladati 
srcem obitelji. Kršćanske dakle obitelji, koje 
su si svijesne teškog sadanjeg položaja, valja 
da se opet sasvim izruče Isusu, da se po- 
svete njegovome Presvetom Srcu. 

Da je upravo ova posveta obitelji Srcu 
Isusovu ono jako sredstvo za obnovu obitelj 
skog života, to pokazuje njezin razvoji 
njezini plodovi, to svjedoči Kristov namje- 
snik sv. Otac papa. 

1. Posvećivati obitelji Presv. Srcu počelo 
se u većem broju tek u novije doba. Sedam- 
desetih godina prošloga vijeka pozivao je ge- 
neralni upravitelj Apostolstva molitve O. Ra- 
mičre, da se za obnovu ćudoređa svestrano 
provede posveta Presv. Srcu, napose da se 
obitelji stave pod njegovo okrilje. I sv. Otac 
Pijo IX. preporuči tu općenitu posvetu g 1875. 
U ožujskom broju g. 1882 objavi francuski 
»Glasnik Presv. Srca« preporuku  Isusovca 
Teodora Wibauxa_ (Vibd), da se kato- 
ličke obitelji ponovno sjete obećanja Spasi- 
teljevih, te se svečano posvete Srcu njego- 

vome. On je već i sam bio iskusio blagoslov 
ne plodove takove posvete u vlastitoj obi- 
“telji i kod siromašnih seljaka na otoku Jersey. 
Riječ i primjer njegov naiđoše svuda na 
oduševljeni odziv, najviše pak u gradu Mar- 
silji, gdje se revnovanjem biskupijskog upra- 
vitelja Apostolstva molitve, kanonika Gastanda 
za pet mjeseci posvetiše 1053 obitelji, a če- 
tiri godine kasnije bilo ih je već deset ti- 
suća. God. 1889. počelo se posvećene obi- 
telji bilježiti u »Zlatnu kujigu«, koja je u 
same dvije godine narasla na 35 debelih sve- 
zaka, štono su sadržavali preko dva milijuna 
obitelji Tu zlatnu knjigu stavili su po na- 
logu O, Regnaulta D. I., generalnoga upravi- 
telja Apostolstva molitve, do groba bl. Mar- 
garete u Paray-le-Monialu. ' 
Najvećim su oduševljenjem radili za tu po- 
božnost širom čitavog svijeta članovi Apo- 
stolstva moditve poučavajući i dijeleći 
posvetne molitve na stotine tisuća. Stoga se 
i smatra ovo djelo posvećenja obitelji Presv. 
Srcu ogrankom Apostolstva molitve, pa ga 
ono i vodi. Za Italiju je baš i naredila sveta 
Stolica u svibnju god 1918, da Apostolstvo 
molitve po svojim revniteljima radi za ovo 
djelo i da ga u svom djelokrugu organizira 
2. Zadnjih deset godina priveo je po- 
svetom već preko milijun obitelji Presv. Srcu 

e 


svećenik iz Družbe Srca Isusova i Marijina 
0. Mateo Crawley-Boevey Peruanac. Bio on 
na smrt bolestan, pa je baš milošću Presv. 
Srca odjednom i posvema ozdravio god. 1905. 
Kad je mislio, kako da svoju zahvalnost za- 
svjedoči Spasitelju, osjetio je veliki poticaj i 
dobio jasnu spoznaju, da će to najbolje moći, 
ako se sav dade na širenje upravo ove obi- 
teljske posvete. Primivši posebno odobrenje, 
da upravo nalog od sv Oca Pija X, pođe u 
Ameriku te je upravo čudesnim blagoslovom 
u tom smjeru tamo djelovao. Zivom njegovom 
osvjedočenju i djetinjoj otvorenosti, kojom je 
svagdje naviještao ljubav i milosrđe Bož. 
Srca, ne mogoše odoljeti ni isti slobodni zidari. 

Jednoga dana dođe k njemu u Valparaisu 
mlada Portugalka pa će mu: >»Oče, ja bih 
vrlo rado surađivala u djelu posvete obitelji, 
samo da bih mogla isprositi obraćenje moga 
oca. Ali to je tako teško, Evo upravo sada 
je zabranio majci i meni, da ne smijemo ni 
nedjeljom k sv. Misi. Sto da činim ?« 

. »Ljubite svom dušom Isusa; posvetite se 
njegovom srcu i radite za posvetu obitelji«. 
Za nekoliko mjeseci evo je žalosne kod 0. 
Matea. »Oče, sve je uzalud Liječnik savjetuje 
oca da ide u Svicarsku, a tamo znate da će 
biti s njim još gore.« »Pa zamolite ga prije 
nego ode, da obavite posvetu obitelji!« »Ali, 

to je nemoguće. On je tako nagle ćudi.« »Di- 
jete Božje, zar ste izgubili pouzdanje u Presv. 
Srce? Ta vi ste tako revno radila za njegovu 
čast! Sve je moguće onom, koji vjeruje.« 
Slijedećeg petka reći će kćerka ocu : >»Tata, 
prije nego ćeš na put htjela bih da mi nešto 
dozvoliš, što će me vrlo veseliti. < »A što je to?« 
»Bojim se, da se ne razljutiš.« »No, samo reci; 
nijesam ja valjda tako hud.« »Dobro dakle. Daj 
dozvoli, da obavimo posvetu Srcu Isusovu.« | 
»Pa dobro!... Ali za to treba lijepi kip 
Srca Isusova. Evo ti novaca pa ga nabavi. 
Ja ću se pobrinuti za cvijeće; a majka neka 
pozove gostove.« Na sve je mislio. Dodao 
dapače: »Neka i jedan svećenik dođe. Kako 
se iznenadila! Da, ali to je tek njoj za volju ; 
a gdje je još njegova duša? — ik 
Eto i dana posvete. Prisutnima davaju ti- 
skanice o posveti; njemu se nitko ne usuđuje 
ponuditi »Mislite li, da ja ne znam čitati ? 
Kao glava učinit ću 1 ja svoje.« I krepkim 
glasom molio je posvetnu molitvu. Pod kraj 
bio je sav uzbuđen. Kad se podigli pristupi 
ko O. Mateu i reče: »Oče, da li bi mogao 
u zgodno vrijeme s Vama govoriti?« »Da- 
kako, izvolite samo po volji.« 
Još iste večeri klečao je do nogu O. Mateu 
ispovijedajući se upravo ganutljivom skruše- 


nošću. Za mjesec dana otputila se obitelj u 


23. 
Švicarsku, a zahvalna je kćerka na putu po- 
sjetila jednog brazilijanskog biskupa i baš nje- 
zinom pobudom počelo se ondje živo raditi 
oko posvete obitelji. 

Na stotine je i lisuće takovih izvanred- 
nih obraćenja doživio dobri O. Mateo ne samo . 
u Americi nego i u Evropi, gdje je baš za 
vrijeme rata razvio živu djelatnost. | 

Posveti svojih obitelji Presv. Srcu ima ve- 
likim dijelom francuski narod da zahvali, što 
mu se nakon velikih nesreća opet podigao 
duh, te je mogao da odoli neprijatelju. Ima 
istina još mnogo zla i tamo, ali se veleđušno 
čini i mnogo dobra To dobro izvode npravo 
ovakove obitelji, koje štuju Presv. Srce. A tako 
je i u drugim zemljama. Plamen ljubavi Isu- 
sove oživljuje, daje nadnaravnu snagu, 

3. Videći sv. Otac Benedikt XV. blagoslovni 
utjecaj djela posvete obitelji ponovno ga prepo- 
ruči naglasivši: »U naše doba ne ima sa- 
vremenijega djela nego što je po- 
sveta obitelji« A na dan svetih Triju 
Kralja g. 1918. svečano je u zboru kardinala 
izjavio: »Osobitim načinom i sa živom zahval- 
nošću slavimo Gospodina, što se sada toli 
divno širi sveto ovo djelo posvete obitelji 
Presv. Srcu. O kad bi se htjele sve obi- 
telji posvetiti Presv. Srcu, pa da sve 
onda i vrše one dužnosti, što nastaju iz te 

posvete! Tada bi bilo osigurano kraljevstvo 
Isusovo u ljudskome društvu, Po zori može 
se nagađati dan; tako 1 mi gledajući sretni 
početak ovoga djela posvete, pozdravljamo 


zoru onog sretnog dana, kada će svi priznati 


kraljevsko veličanstvo Isusa Krista. S po- 
uzdanom radošću ponavljamo mi riječ sv. 
Pavla: »Krist mora da nama vladal« 
I. Kor_ 19, 25. Am 

Da što jače potakne vjernike te se oda- 
zovu želji Šrca Isusova, obdario je djelo po- 
svete i posebnim oprostima: 7 godina i 1 
četrdesetnica svakom članu obitelji, koji barem 
skrušenim srcem prisustvuje posveti; potpun! 
oprost onima, koji na dan posvete prime svete 
sakramente i pomole se na nakanu sv. Oca 
pape izmolivši propisanu posvetnu molitvu; 
isto. i na godišnjicu posvete. 300 dana za 
obnovu posvete na godišnji dan. . . 

Preporuka i želja sv. Oca potakla je već 
mnogo, do sada oko 500 crkvenih Pastira, te 
su i sami preuzeli posvetu i toplo je stavili 
na srce svom svećenstvu i vjernicima. Tu 
zadnje vrijeme izlaze okružnice biskupa sve 
jedna za drugom. 2 

Jezgrovito je preporučio posvetu svome 
stadu naš preuzvišeni zagrebački metropolita 
Dr. A. Bauer veleći: »Ta posveta će biti 
javno ispovijedanje vjere, a po tom 

priznavanje i čašćenje Boga, na koga toliki 
bezumnici zaboraviše i koga nam hoće iz 
srea i svijesti da na sve moguće načine 
izbrišu; bik će čvrst temelj na kom ćete 
duhovno obnoviti sebe i svu svoju obi- 
telj; bit će to ozbiljan početak, da odlučno 
krenete stazom praktičnoga kršćanstva; bit 
će to najbolje jamstvo za vas i za sva 
koga člana obitelji vaše, da se ne ćete 
nikad odmetnuti od Boga, da ne ćete 
zanemariti svojih kršćanskih dužnosti, već da 
ćete vazda u kući iu javnosti živjeti 


kao pravi katolici, hao prava djeca svog 


nebeskog Oca.« 

.Pozivu se njegovu odazvao već lijepi broj 
obitelji — kojih 20.000 — štono se drago- 
voljno staviše pod zastavu nebeskog Kralja. 
A bit će ih još i više, kada se bolje upozna 
ova izvanredna pomoć Božja. : ; 

Tako je evo Gospodin pripravljao ovo 
sredstvo, kojim će navrnuti obiteljski život 
na pravi put. Što većma se neprijatelj ljud- 
skoga roda upravo zadnjih desetljeća 'napi- 
njao, da rastruje živce ljudskoga društva, one 
niti svetih veza, što vežu obitelj u jednu 
Bogu posvećenu zajednicu, to se bujnije razvi- 
jala ova nova grana pobožnosti Presv. Srcu. 
Plodovi su joj evo sada zreli, đa okrijepe 
klonule sile kršćanske obitelji. 

U čemu sastoji posveta obitelji, 


za koju rekosmo, da je dolična pomoć sa- 
Eu obiteljskim nevoljama ? Sastoji prvo u 
tom, da obitelj prizna Isusa svojim 
potpunim Gospo darom te uu se X. 
izruči ; drugo da se u znak toga stavi slika 
Srca Isusova na časno mjesto u kući 
te dase pred njome trajno štuje 
Presv. Srce. K ovim našim činima pridruži 
se po Spasiteljevu obećanju milost 1 i 
Božji, pa tako svrhunaravna ljubav. i. 
zajedno s naravnim nastojanjem ioni je- 
luje da članovi obitelji valjano živu. ta- 


kovom pak životu nađe obitelj ono zado- , 


voljstvo.i sreću, što se na zemlji opravdano 
može tražiti i postići. 

»Priznati Isusa svojim gospodarom« — 
mislio bi čovjek, nije baš tako teško; sliku 
postaviti — također ne stoji mnogo. Prema 
tome bi bilo nekako prelako postići obećanu 
životnu sreću! Da se stvar ne bi doista na lako 
uzela, treba da kratkoj riječi »posvetiti se Isusu« 
shvatimo potpuni smisao i da ga provedemo. 

»Kad se Kristu Gospodinu posvećujemo, 
ne samo da otvoreno i rado priznajemo 
i primamo njegovo de okaskoiai 
nego i uistinu zasvjedočujemo, da bismo, . 
bi naše bilo ono, što dajemo na dar, naj- 
većom pripravnošću dali, te da ga molim o, 


2] 
neka sene bi kratio primititood 
nas, makar i posvema svoje«. Tako ozna- 
čuje sv. Otac Lav XIII. čin posvete Presv. Srcu. 

Dvoje dakle osobito uključuje posveta: 

1. priznanje u mislii djelu, 

2. predanje na službuiskrb. Mi- 
slima, uvjerenjem valja da priznamo Isusu, što 
je već na usta proroka govorio: »Ja sam po-. 
stavljen kraljem na Sionu« (Ps. 2). »Meni 
je dana sva vlast na nebu i na zemlji« (Mat, 
28, 18). To gospodstvo pripada Isusu ne 
samo nad svakim čovjekom pojedincem, jer 
se predao za otkup naš, nego i nad obi- 
teljskom zajednicom, jer je ona dar Srca nje- 
gova, jer joj je on zakonodavac. 

No ne samo mislima, nego i djelom 
valja da prizna obitelj Isusa. Covjek želi da 
dobro, što ga upozna, također i postigne. 
Ako dakle priznajem, da je dobar zakon, što 
je potekao iz Srca Isusova, želit ću da ga 
vršim, nastojat ću da cijela obitelj po njemu 
živi. Evo tu želju i dobru volju zasvjedočuje 
također, koji se jednom posveti Presv. Srcu. 

Tko steče jednom onaj pravi, visoki pojam 
o Spasitelju kao Kralju svemira, tko je 
uvjeren o dobroti, milosrđu i darežljivosti 
njegovoj, osjetit će kako ga privlači k sebi 
te će mu se drage volje predati na 
službu, želit će kako bi mu sve većma 


. ugodio, Znajući pak, kako se Gospodin ne da 


u veledušnosti natkriliti, stavljat će sve svoje 
pouzdanje u duševnim i tjelesnim potrebama 
u njegovu skrb. 

Sve ovo lijepo izrazuje ona posveina mo- 
litva, kojom se po želji sv. Oca obitelji po 
svećuju Presv. Srcu. »Dolazimo, da prizna- 
demo Tvoje gospodstvo nad našom obitelji... 
hoćemo da živimo Tvojim životom . . 
Zavladaj našim razumom . . . našim sr- 
cima ljubavlju! Blagoslovi naša podu- 
zeća . . < ' 

Slabo bi dakle obavio posvetu, tko bi 
u časo itom raspoloženju rekao: Isuse Tvoji 
smo, Ti nam pomoži — a za dalji kršćanski 


život u obitelji ne bi imao ni smisla ni brige. 


Takvome ne bi ni slika ni diploma ništa 
pomogla. Sv. Otac papa, koji vruće želi, da 
se sve katoličke obitelji posvete Presv. Srcu, 
naglašuje ipak u pismu na velikog  promica- 
telja te posvete o. Matea: » Potrebno je i od 
najveće važnosti poznati Krista; znati 
njegovu nauku, život, muku i slavu. Ne sli- 
jedi ga samo čuvstvenom pobožnošću, 
koja lako pokreće meka crca i vabi suze, a 
mane ostavlja netaknute; nego životom 
i pestojanom vjerom, koja vodi 
i ravna razum i srce i življenje. To je baš 


i razlog, da za Isusa premnogi ne haju, a 

s 


mnogi da ga slabo ljube, što ga oni : 
nikako, a ovi tek slabo Pr Šine phi 
i trudi se, predragi sinko, da uspiriš plamen 
ljubavi prema Presv Srcu u katoličkim. ku= 
ćama; no to naročito želimo da po- 
stigneš, e bi ta ljubav u svim 
domovima, u koje zađeš, po- 
tekla iz sve većeg i svestra- 
nijeg poznavanja Krista Go- 
spodinaiizspoznajeistinei 
zakona, što gaje on donio.« 


Kakovo raspoloženje 

dakle treba da ima onaj, koji će se posvetiti 
Presv. Srcu? Takovo s kojim može milost 
Božja da djeluje u čovjeku. Kršćanstvo naime 
računa u svojoj djelatnosti uvijek sa dvije 
sile: s mi lošću Božjom, koja pretječe, prati 
i dovršuje svako dobro djelo — i sa do- 
brom voljom čovječjom, koja se pri- 
klanja, odaziva i napinje sudjelujući s milošću. 

Da je milost Božja ovdje i da nam se 
nuđa, vidi se iz obećanja Spasiteljevih, ko- 
jima zajamčuje upravo obilje pomoći svoje 
štovateljima Srca svoga. Da pak u nama ne 
uzmanjka dobra volja, troje se traži: živa 
vjera, pouzdanje u milosrđe Isusovo i ljubav. 

1. Sišao bio Isus s gore na kojoj se bio 
preobrazio. Više ljudi potrči k njemu, a je- 

dan mu se od njih potuži veleći: >»Učitelju: 
dovedoh k tebi sina svojega, u kojem je duh 
nijem, koji gdjegod ga uhvati, baca ga, a on 
se pjeni i škrguće zubima i suši se... Cesto 
ga baca i u vatru i u vodu, da ga pogubi. 
Nego ako što mozeš, pomozi nam, smiluj 
nam sel« A Isus mu reče: »Ako možeš 
vjerovati, sve je moguće onomu, 
koji vjeruje« 1 odmah povikavši otac 
djetinji reče sa suzama: »Vjerujem G o- 
spode, pomozi nevjerju mojemu!« A 


. Isus zaprijeti nečistome duhu: »Duše gluhi i 


nijemi, ja ti zapovijedam: iziđi iz njega, 1 
više ne ulazi u njega!« I povikavši 1 izlo- 
mivši ga vrlo iziđe iz njega; i učini se kao 
mrtav tako, da govorahu: Umrije! A Isus 
uzevši ga za ruku podiže ga, i usta. (Marko 
9, 16—26) Nadia 
Koliko se jadni otac ovog dječaka napa- 
tio, koliko tužna majka u kakovoj je teškoći 
bila cijela obitelj! Dobro im se Srce Spasi- 
teljevo smilovalo, riješilo ih nevolje. No što je 
tražio kao uvjet? »Vjeruješ li?« Ona živa, 
djetinja vjera očeva, donijela je sreću obitelji. 
Danas je sve puno vjerskog sumnjićenja 
i dvojbe 1 u dobrim kršćanskim srcima po: 
javi se misao: pa je li sve to istina ? Od 
tolikog pripovijedanja i pisanja neprijatelja 
Božjih kao da se neka nejasnost rasproste 

dušom. Kušnje su to, koje Gospodin pri- 
pušta, da mu doprinesemo žrtvu vjere. 
Djetinjom prostodušnošću i ujedno živim osvje- 
dočenjem valja da priznamo: »Vjerujem Goc 
spode, pomozi nevjerju mojemu! Vjerujem da 
Isus živi i kraljuje i da će me suditi! Po 
rjegovoj ću nauci dakle živjeti! Kako je 
živa u tvojoj svijesti misao :- makar i ne vi- 
dim sunca radi oblaka, ono ipak na nebu 
sjaji i čini dan, tako valja da ti je sigurno. 
osvjedočenje: Isus — Gospodar obitelji moje 
— gleda me iz neba i misli na mene. 

2 Pred jednim gradićem dotrči k Spasi- 
telju neki gubavac i padnuvši preda nj na 
koljena zavapi: »Gospodine! Ako hoćeš mo- 
žeš me očistiti« Bit će bio čuo, kako je 
Isus već tolikima pomogao, pa je dobio vi- 
soki pojam o dobroti i jakosti njegovoj. Ovo 
plemenito svaćanje gubavčevo, ovo pouzda- 


nje tako se dojmilo Srca Spasiteljeva, da 


mu se odmah -smilovao, milostivo ga se do- 
taknuo i s mjesta ga ozdravio veleći: »Hoću, 
očisti se!« 3 

Isus je i danas jednako dobar, jednako 
svemoguć, jednako milosrdan ko i nekad, kad 
je govorio, »Milosrđe hoću, a ne sudl« 
— >Milosrđe je Gospodnje nad svim 
djelima njegovim.« (Ps. 14, 4, 9). On 
dakle ručuna sa svim slabostima i potrebama 

našim. Ponor ljubavi njegove jest ujedno po- 
nor milosrđa, u kom se utapljaju svi grijesi 


naši, iz kojega izviru svi potrebni nam da-. 


rovi. Kad je čovjek gotov da klone od koje 
obiteljske nesreće, da zdvoji od teške brige 
ili grižnje savjesti, misao će ga na Isusa po- 
držati i podići Ta »On živi.kod Oca, da 
nas zagovaral« (Zid. 1, 29). 

3 Treći je uvjet dobrog raspoloženja za 
posvetu — ljubav. Obitelj, koja je bila u 
najsrdačnijem odnošaju prema Bož  Spasi- 
telju, bila je obitelj Lazara, Marije i Marte. 
Kućegazdi povratio bio Isus život, sestru Ma- 
riju Magdalenu svrnuo na put poštenja, a sve 
troje podigao je visoko u svetosti. K njima 
se vrlo rado svraćao, s njima vrlo ljubezno 
općio. A što ga ganulo na to? Ljubav, koju 
mu ta obitelj iskazivala. Mariji, koja se prva 
od te obitelji približila Gospodinu, posvjedo- 
čuje on sam tu ljubav. »Opraštaju joj 
se grijesi mnogi, jer je ljubila 
mnogo.« Vjera ju dovela k lsusu, ljubav 
ju privezala uza nj. Kako je prije ljubila sje- 
tilno uživanje, tako je, spoznavši pravu do- 
brotu i ljepotu — Isusa — cijelo svoje srce 
i sve težnje njemu posvetila. 

Tko dakle ne će da doživi razočaranje i 
nad »obiteljskom srećom«, valja da odabere 
Isusa predmetom ljubavi svoje, pa mu ne će 

uživanje grobom prestati. Ta smrt ga za- 
pravo združuje s njegovim dobrom! Ova će 
mu ljubav posvetiti i sve zemne užitke, ona 
će mu učiniti lakima sve žrtve, što ih do- 
prinosi u valjanom kršćanskom životu, »Tko 
ljubi mene riječ će moju držati, i 
Otac će moj ljubiti njega, i k njemu 


ćemo doći, i u njega ćemo se nasta. 


niti« (Iv. 14, 23). 

E, ali po ovom razlaganju čini se, da bi 
samo jako dobri ljudi mogli posvetiti svoje 
obitelji Presv. Srcu — pomislit će tkogod. 

Nipošto! Posveta je za sve. Za 
dobre, da se ojače te odlučno pođu putem 
kršćanskoga života; za nevaljane da postanu 
valjani; za one, koji trpe oskudicu, da im se 
pomogne i olakša; za bogate, da ih dobra 
zemaljska: Gospodinu dovedu; za sretne, da 
veledušno slave početnika sreće svoje. 

Mnogo jei različitih stupnjeva u kršćanskom 
životu; no temelj je svima upravo vjera, 
ufanje i ljubav. Lone mogu biti u jednom 
veće u drugom manje. Ali tkogod hoće da 
spasi dušu, treba da je u tom raspoloženju, 
da dragovoljno priznaje i hoće držati 
nauku Isusovu; s Isusom da želi 
biti sretan u vječnosti; od Isusa 
da očekuje i prosi potrebitu 
pomoć. A evo to i jesu vjera, ufanje i 

š 3 

ljubav, što ih spomenusmo kao uvjete za 
posvetu. 

Posvetiti dakle sebe i svoju obitelj Presv. 
Srcu može svaki katolik, koji ozbiljno želi i 
hoće da pošteno kršćanski živi. Ne smeta 
ništa, ako je već u kojem vjerskom društvu, 
jer posvetom ne preuzima nikakovih 
novih dužnosti, nego se jača i po- 
diže, da svoje stare i obične vjernije drži. 
Dapače bi baš oni, koji su u kojem vjerskom 
društvu mogli i morali najviše za posvetu 
revnovati, jer je svim vjerskim društvima 
svrha da nas privode lsusu. 


Kako da se posveta provede ? 


. Obiteljska posveta jest dogođaj od velike 
važnosti po obitelj. Dan je to njezine obnove 
i preporoda. »Danas je došlo spasenje kući 
ovoj«, rekao je Spasitelj za dom i obitelj 
Zakejevu, kad se_u nju navratio. Veledušna 
ona pripravnost Zakejeva, kojom je htio da 
sve zlo popravi svjedoči najbolje, da je posve 
drugi život započeo pod njegovim krovom, 
otkada ga posvetom svojim Sin Božji posvetio. 
Radost Zakejeva i gozba, što je priredi tom 
prilikom, tek su vanjski dokazi, da je to bio 
veliki dan njegova života. 


Takav veliki dan jest i dan posvete obi- | 


telji Presv. Srcu. Stoga neka se za to odabere 


g 

ili koji veliki blagdan ili dan za obitelj zna- 
menit n. pr. rođeni ili imeni dan oca ili 
majke, vjenčani dan sina, ili blagdan Srca 
Isusova ili koji prvi petak u mjesecu. 

Pripravit će se obitelj za taj dan dev et- 
nicom ili barem trodnevnicom, a na sam 
dan se ispovjeditii primitisv. pričest 
kao naknadu za prije nanesene uvrede. Kip 
ili sliku Srca Isusova nabavit će si obitelj 
što će ljepšu moći* Kod same posvete zapalit 
će kako se već mogne svijetlo i svijeću. Je li 
ikako moguće zamolit će svećenika, 
da prije posvete blagoslovi sliku u 
kući; ako to ne bi mogao, donijet će sliku 
u crkvu, pa će je tamo svećenik blagosloviti 
po običnom obrascu za blagoslov kipova i slika. 

Kada se dakle cijela obitelj sabere pred 
slikom Presv. Srca, izmole svi zajedno i glasno 
Vjerovanje a glava obitelji — ili ako on 
ne zna čitati, koji drugi od starijih, predmolit 
će a ostali će glasno ponavljati za njim sli- 
jedeću od sv. Oca pape određenu 


posvetnu molitvu. 
Presveto Srce Isusovo! — Ti si očitovalo 
blaženoj Margareti svoju želju, | da zavladaš 


* Tko još ne ima slike Srca Isusova, neka si je na- 
ruči kod Uprave »Glasnika Srca Isusova« u Zagrebu, 
gdje se dobije komad po 2 Kr. Šalje se samo u par sa 
Srcem Marijinim, ako se plati i poštarina, 

kršćanskim obiteljima ; | stoga evo dolazimo 
danas, | dapriznademo otvoreno | neograničeno 
Tvoje gospodstvo nad našom obitelji. | Hoćemo 
da unapredak živimo Tvojim životom ; | ho- 
ćemo, da u nama procvatu kreposti, | kojima 
si Ti obećao mir već ovdje na zemlji; | ho- 
ćemo, da duh ovoga svijeta, | koji si Ti od- 
sudio, | što dalje od sebe protjeramo. | 


Zavladaj dakle našim razumom, | da pri: 


prosto vjerujemo, | zavladaj našim srcima lju- 
bavlju, | kojom neka plamte bez svakog pri: 
udržaja. | Žar te ljubavi podržavat ćemo | 
čestim primanjem svete pričesti | 

Udostoj se, o Božansko Srce Isusovo, ( biti 
uz nas, kad se okupimo, | blagosloviti naša 
duhovna i vremenita poduzeća, | raspršiti naše 
brige, | posvetiti naše radosti, | a nevolje-naše 
ublažiti. | Ako bi ikad tko od nas bio tako 
nesretan, | da bi te ražalostio, | sjeti se tada 
Srce Isusovo, | da si prema raskajanom grješ: 
niku | dobrostivo i milosrdno. | A kad kucne 
čas rastanka, | kada dođe smrt i svoju tugu 
unese među nas: | svi ćemo se mi, [i oni 
kojima je poći u vječnost, | i oni, koji ostaju | 
podvrći vječnim odlukama Tvojim. | Tješit će 
nas pomisao, | da će osvanuti dan, | kad će se 
sva naša obitelj | naći na okupu u nebu, da 
ondje po sve vijeke | hvali Tvoje veličanstvo | 
i slavi Tvoja dobročinstva. | ' 

Bezgrješno orce Marijino | i slavni patri- 
jarka sveti Josip | neka Ti prinesu ovu po- 
svetu | i neka nas na nju sjećaju | u sve dane 
našega života. | Da živi Srce Isusovo, | Srce 
našega kralja | i Oca našega ! 

Potom će izmoliti »Oče naš« i »Zdravo 
Marijo« za pokojne članove obitelji, da i oni 
osjete kap utjehe, kada će evo Spasitelj da 
preuzme gospodstvo u kući, što su je oni na- 
stavali, a možda i utemeljili, ' 

Sada se stavi kip ili slika sa stola, na 
kom je privremeno bila smještena, na ono 
časno mjesto, što joj se odredilo na kojem 
stalku iji na zidu. Položaj njezin i priređeni 
već nakit neka izvana pokaže, koga obitelj 
najviše časti i kome ona od sada pripada. 

U zahvalu, što se Božansko Srce udosto- 
jalo uzeli obitelj pod osobitu zaštitu svoju, 
izmolit će sada ovu molitvu : 

Slava i čast Božanskom Srcu Isusovu, koje 
nam se toli milostivim ukazalo, te je obitelj 
našu učinilo malim kraljevstvom svojim i pod 
našim krovom podiglo prijestolje svoje, da 
dijeli s nama radost i žalost te da nas vodi 
neizrecivom ljubavi svojom. O Božansko Srce, 
podaj milost slaboj djeci svojoj, da zahvalno 
i vjerno Slijedimo vodstvo Tvoje. Uspali srca 
naša plamom ljubavi svoje i učini Ti, koji si 
blaga -i ponizna Srca, da svim srcem odura- 

vamo grijeh i taštinu svijeta. Neka Ti bude. 


kuća naša milo obitavalište, kako Ti je nekoć 
bila ona u Betaniji, a obitelj našu učini 
sličnom svetoj obitelji u Nazaretu, Amen. 
Hvaljeno, čašćeno i ljubljeno bilo vazda 
u našoj kući preljubazno Srce Isusovo! Kra- 
ljevstvo njegovo neka dođe k nama! Amen. 
Spasitelj je kralj obitelji, a njegova je 
presveta Majka kraljica njezina. Stoga će je 
pozdravit, molitvom »Zdravo Kraljice«. Po 
tom će tri puta zazvati: »Presveto Srce Isu- 


sovo — štiti obitelji naše!« 300 dana oprosta. 
Prečisto_ Srce Marijino — moli za nas! 
Sveti Josipe — moli za nas! — Je li više 


mlađih članova obitelji prisutno, zapjevat će 
. pjesmu u čast Presv. Srcu; a ako je prisutan 
svećenik podijelit će obitelji blagoslov Taj 
način i obred posvete odobrio je sv. Otac 
Benedikt XV. .pa je dobro, da ga se drži. 

Ovako neka obavi posvetu svaka obitelj 
sama za sebe i onda, ako se više obitelji 
zajedno u crkvi posvetilo, jer će rijetko moći 
Svi članovi da dođu u crkvu, ipak valja, da 
se i oni izruče Bož. Srcu 

Dan i godinu posvete zabilježit će na 
samoj slici ili na posebnoj diplomi Dobro je 
da se svi članovi obitelji tude i potpišu. 

Posvetu svoje obitelji najavit će glava 
obitelji svome dušobrižniku barem poslije po- 

svete, da duhovni pastir znade, koje su to 
kuće u njegovoj župi, što otvoreno i neustra- 
šivo stoje uz Krista Gospodina. : 

Bit će pak sigurno milo svakom štova- 
telju Presv. Srca, kad čuje, da imade 1 u 
našem hrvatskom svetištu Srca Isusova u 
Zagrebu>Zlatna k njigaobitelji«, 
u koju se bilježe sve obitelji, što se posve: 
tiše Presv. Srcu širom hrvatskih krajeva. Ona 
je vanjski izražaj svete one veze između 
Presv. Srca i posvećenih mu obitelji ; kao 
vidljivi zalog, da su te obitelji upisane u 
Božanskom Srcu. Stoga neka javi svaka obitelj 
za sebe, ili više njih zajedno po svome veleč. 
dušobrižniku, Uredništvu Glasnika Srca Isusova 
ime svoje, broj članova obitelji, dan posvete, 
mjesto i župu, da se uzmogne zabilježiti 1 


čuvati u »Zlatnoj knjizi.< 


Posljedice posvete. 


Pripovijedajući sv. Ivan svoje viđenje 0 
posljednoj borbi između Božanskog Spasitelja 
i kneza tame, ovako opisuje Krista Gospodina 
kadno će da izađe u boj: »Vidjeh otvoreno 
nebo, i gle, bijeli konj, a koji sjedaše na 
njem, zvaše se Vjerni i ls tiniti, i 
on po pravdi sudi i bori se. Oči su njegove 
kao plamen ognja, a na glavi mu mnogo 
vijenaca . . . Zaodjeven bijaše haljinom krvlju 

poškropljenom, a ime mu je Riječ Božja. Iz 
usta mu izlazio mač naoštren s obje strane, 
da udari njime narode. I on će ih ravnati 
željeznom šibikom, i pritiskat će prešu stra- 


hovitog gnjeva Boga svemogućega. A na odi- 


jelu.mu i na bedru napisano: Kralj kra- 
ljevaiGospodargospodara«.(Otkriv. 
19, IL i slijed.) ' 

Pod zastavu ovoga svesilnoga Kralja stupa 
obitelj, koja se posveti Presv. Srcu. Ime nje- 
govo i znak Srca njegova stavlja si na čelo 
i grudi. Uz njega hoće da bije boj ovih teških 
posljednjih vremena, gdje je preša strahovi- 
toga gnjeva Božjega pritisla narode. Dvojemu 
valja da si je svijesna takova obitelj: prvo, 
da je Kralj njezin >»Vjerni«; drugo (da i 
njoj valja biti vjernom. 


Za poglavice arapski hplemena pripovije- i 


daju putopisci, da su tako vjerni svome obe- 
ćanju, te će vojevati do posljednjeg čovjeka, 
da obrane prijatelja, koji im se utekao u 
zaštitu. 

Još je vjernije Srce Kralja obitelji. »Vje- 
ran je On i ne može sam sebe po- 
reći« — veli Apostol, koji je to i sam na 
sebi iskusio. 2. Tim. 2,18. >»Otac ljubi 
Sinaisve mu je predao u ruke. Koji 
vjeruje u Sina ima život vječni.« 
Iv. 3, 35. Moguć je dakle Gospodin, da održi 


— 

obećanje, što ga dao štovateljima Srca svoga, 
e će im dati milost, blagoslov, utjehu i mir. 
— Ito je posljedica posvete u koliko ona 
veže Bož Srce. 

Da je Ono ispunja svjedoče nam: stotine 
ganutljivih zahvalnica, što stižu svaki mjesec 
Glasniku Srca Isusova; svjedoče tolike izjave 
i uvjeravanja roditelja, koji već posvetiše svoje 
obitelji. »AH, hvala Presvetom Srcu, otkad 
smo mu se posvetili, mir je i sve se veselije 
snosil« Tako mi reče već. ne samo jedan član 
obitelji Srcu Isusovu posvećenih. gar 

Pripovijeda o. Mateo, kako u jednoj obi- 
telji nije hotio sin da bude«prisutan kod po- 
svete obitelji. : 

>Ah, kako je to žalosno, uzdahne otac. 
Danas bismo mogli biti tako sretni, sjedi- 
njeni u ljubavi Isusovoj.« 

. >Uzdajte se, gospodine! Prikazat ćemo 
posvetu i za njega. Isus ne će dopustiti, da 
mu duša propadne.« 

Otišao sin od kuće; protepao se; obolio 
i eno već na tavanu jedne kuće izdiše. O 
Bogu i sakramentima ni čuti. »Što ću?« vapi 
zdvojan otac. »Ni za sramotu mi još nije. 
Ali, duša! Moje dijete da propadne!« 

»Uzdajte se! Vaša obitelj pripada Srcu 
Isusovu. Ono će slaviti to ljepše slavlje, što 

se on žešće opire. Dajte ga prenijeti kućl, a 
onda ću ja k njemu.« ž 

Učiniše. »Ali ne idite, velečasni, k njemu. 
Ko mahnit viče, psuje. « 

»Jači je Isus. Pođite sa mnom.» 

Oni unutra; a ostali mole pred Srcem 
Isusovim. 

»Prijatelju — kažem mu — evo me k vama 
u ime Srca Isusova, Kralja vaše obitelji!« 

Bolesnik položi ruke mirno na krevet. 
Groznica ga onaj čas ostavi. »Oče! zavapi 
on, izmirite me s Bogom! Hoćete li me ispo- 
vjediti?...« ' 

Presveto Srce slavilo je slavlje! 

* 


No hoće li obitelj da bude dijelnicom mi- 
losti Bož Srca, valja da bude i ona vjerna 
u štovanju njegovom To se štovanje 
sastoji poglavito u dvojem: 

prvo da vrši neke pobožne vježbe 
u čast Presv. Srcu ; 

drugo da se uči od Kralja svoga 
osobito krotkosti i poniznosti. I to su prve 
posljedice posvete za obitelj. 

.Od pobožnih vježba dolikuju obi- 
telji osobito ove tri, što ih može zajednički 
vršiti : 

svagdanje jutarne prikazanje i 
molitva; 


večernja 


__- 

otprošnja Srcu Isusovom i sveta Pri- 
čest na prvi petak ili prvu nedjelju n mje- 
secu te obnova posvete; 
. čitati što svake nedjelje o Presv. Srcu 
na primjer iz Glasnika, da Bož Kralja svog 
sve bolje upozna 

Ovim će se vježbama poticati člavovi obi- 
telji, da svaki čini za sebe još i više u čast 
Bož. Gospodaru obitelji, npr. radosno trpi, 
učini bližnjemu koju uslugu, posjeti Spasitelja 
u orkvi, i t. d. 
“Da se na neki način prisili na ustrajnost 
u tim vježbama, dobro će učiniti, ako se ne- 
koliko članova obitelji upiše u. Apostolstvo 
molitve. Može to doduše učiniti svaki sam 
izravno kod urednika Glasnika Srca Isusova; 
no bolje je, da se vjernici obrate na svoga 
vel. župnika, koji si preko istog uredništva 
lako pribavi dopuštenje od generalnog upra- 
vitelja Apostolstva, da osnuje mjesno sre- 
dište. Dužnosti su malene: svako jutro pri- 
kazati Gospodinu svoje molitve, rad i trplje- 
nje sjedinjujući ih sa Spasiteljevima. Tko 
hoće da vrši drugi stupanj Apostolstva izmoli 
još dnevice: Oče naš i 10 Zdravo Marijo (de- 
setku Krunice) na nakanu sv. Oca pape, što 
je oglašena svaki mjesec u Glasniku. A tko 
opet može prima jedamput na mjesec ;sv. 
Pričest kao naknadu za uvrede Bož. Srcu i 

time vrši vježbu trećeg stupnja Apostolstva 
molitve. ' 

Drugi je uvjet i čin vjernosti obiteljske, 
da se uči od Bož. Kralja svojega >Učite 
se od mene jer sam krotak i poni- 
zan srcem, pa ćete naći pokoj du 
šama svojim« — pozivlje Krist Gospo- 
din neprestance po slici svojoj sve članove 
obitelji. 

Jest! Baš sato, što je krotko i ponizno to 
Bož. Srce, zato je najbolji učitelj obiteljskog 
Života i vodić obiteljskoj sreći. Jer što ruši 
obiteljski život i sreću? Ponajprije manjak 
poniznosti, koji se očituje u nepobožnosti, ne- 
poštivanju, neposluhu; zatim manjak krotko- 
sti, koji se pokazuje u srdžbi, svađi, proga- 
njanju, proklinjanju, zagrižljivosti, pijanstvu i 
obijesti. 

Kome uspije naučiti čeljad u kući poniz- 
nosti i krotkosti, uspjet će. mu urediti obi. 
teljski život Nitko pak bolji za to od bla- 
goga i poniznoga Srca Isusova. Ta trideset 
je godina davao primjer tih kreposti u naza- 
retskoj obitelji. Iz njih i s njima razvijao se 


Život molitve, rada i posluha, kojim je po- 


stala ona obitelj uzorom svim obiteljima 


Srce će Isusovo s prijestolja svoga u obi- 
telji blagim svojim pogledom tješiti i poti- 

cati, sad opet bolnim koriti i nukati na po- 
kajanje. Dizat će ruku da jednoga blagoslovi, 
drugome da prosti, trećega da miluje, četvr- 
tog da opomene. 

Nevoljniku će ulijevati strpljivost i oda- 
nost pokazujući mu ranu, trnje i križ svoj; 
dvoritelja jačat će mišlju na vječnu plaću. 
Roditelje će podsjećati, gdje su im i kako 
su im djeca; a djecu će nadahnjivati pleme- 
nitim mislima te osjećajima počitanja i: po- 
slušnosti. Sve će pak grijati i sjedinjivati 
plamom ljubavi svoje; sve snabdijevati svi- 
jetlom istine i milosti. I time biva obiteljima 
posvećenim. Presv. Srcu moguće, da provode 
dobar i zadovoljan život. >»Dođoh da ži- 
vot imadu i u obilju da ga imadđu« 
Iv. 10, 10. 

Tako posvetiti obitelj Presv. Srcu — znači: 
izručiti mu obitelj, da je ono posveti; znači: 
uzeti doista jaram njegovih zapovijedi na 
sebe; znači: pristati uz njega svim srcem i 
slijediti ga. 

Time dakle, što posveta obitelji uvodi 
pobožnost Prčsv. Srcu u obiteljsku zajednicu, 
a po njoj biidi pravi kršćanski život u na- 
rodu, time je ona snažno sredstvo u ruci 
Providnosti, da očuva narodno zdravlje, po- 
štenje i napredak, : 

Obitelj Srca Isusova. 


Zar ne, obitelj Srca Isusova — to je obi- 
telj, u kojoj Isus živi? Prva je to bila ona 
u Nazaretu, Njoj je bilo Bož Srce početak, 
jer je radi njega osnovana. Ono joj bilo 
vrelo iz koga je izlazila milost za vršenje obi- 
<teljskih dužnosti; središte, kome se vraćala 
djelatnost, jer je-sva bila upravljena na to, 
da njega othrani i sprčmi za žrtvu svijeta. 
Ono je bilo izvor kreposti i dobrote, što je 
u njoj vladala; ono vrhunac, kome su smje- 
rali svi pokloni i služba. Ono je bilo ideal, 
za kojim su težili Bl. Dj. Marija i sv. Josip ; 
ono milina, što se obitelju razlijevala Sve to 
bilo baš Srce, jer je ono gibalo oči na ra- 
dost, usne na posmijeh, ruke na rad; ono 
nadahnjivalo i označivalo duh obitelji. 


»Koli je milo i srdačno sve vladanje u 
tom zemaljskom i Božanskom domu svetosti! 
Vijekom složne duše bez ikakvog narušivanja 
reda; tu je uzajamno poštivanje i ljubav; ali 


m 





Isuse, Marijo i Josipe! Vama darujem srce ne ona prividna i varava, već koja se očituje 
svoje! u ustrajnom vršenju dužnosti pa te začarava 
Isuse, Marijo i Josipe! Budite uz mene u kad je promatraš « Ovako veliki Lav XIII o. 


dajes RoSja kn imena toj prvoj obitelji Presv. Srca. 
sipe! Neka po i Š ; LaX S: Xi : 
iz ovog svijeta s sana i mini koi Ali Isus reče: »Koji Sre volju Oca 
' : mojega, on je brat moji sestra moja 
i majka moja.« Mt. 12, 50. On dakle po- 

znaje povrh oue nazaretske obitelji još i dru- 
gih obitelji po Srcu svome. »Tko ima za- 
povijedi moje i drži ih, onaj je koji 
ljubi mene. A tko ljubi mene, ljubit 
će ga Otac moj, i k njemu ćemo doći 
i kod njega se nastaniti.« Iv. 14,21, 24. 


Obitelj dakle, koja se potpuno odluči za 
Isusa, obitelj je Srca Isusova. Oca takove 
obitelji cijeni Isus, kako je štovao svoga 
svetog Othranitelja. Prema majci takove obi- 
telji ima [sus ljubav, kako je nekoć. prema 
vlastitoj imao; držeći dakako razmjer prema 
časti i vrijednosti kod svakoga. 1 tvoja dakle 
obitelj, brate i sestro, može da bude obitelj 
Srca Isusova. I u njoj će Isus jednakom mi- 
linom stanovati kao nekoć u Nazaretu. »M i- 
linami je biti među sinovima 
ljudskim.« Posl. 8, 31. 


U tu svrhu traži, da se »držimo puteva 
njegovih«, »da se vrši volja Oca njegova«. 
»Jer ovo je ljubav Božja, da zapo- 


vijedi njegove držimo;azapovijedi > 


njegove nijesu teške.« Iv. 5, 8. Po. 
gotovo nijesu teške kad znademo, da nam 
čuvaju život i zdravlje, čast i imetak,-da nas 
usposobljuju za rad i napredak. 

o Želiš li dakle znati želju Srca Isusova, 
kakova valja da ti bude obitelj? Evo! . 

 Prama Isusu, Kralju svome. 

1. Zajedničkom će mu večernjom mo- 
litvom, a po mogućnosti i jutarnjim prika- 
zanjem pred slikom njegovom iskazati počast. 
Posjetiti ga svake nedjelje u njegovu dvoru, 
u crkvi, te pribivati žrtvi njegovoj; a tko 
dospije učinit će to i svaki dan. 

2. Sjedinit će se s njime u svetoj pri- 
česti svaki mjesec (prvi petak); komu je 
moguće i dnevnice; odrasli pak svakako o 
većim svetkovinama. ' 

3. Pripravno će slušati odredbe zaručnice 
njegove, sv. Crkve; djetinjom odanošću što- 
vati sv. Oca papu, sjećajući se riječi Isusove : 
»Iko vas sluša, mene sluša.« Lk. 10, 16. 


Članovi obitelji međusobno. 

1. Supruzi da jedan drugoga štuju ! 
ljube, a say saobraćaj u obitelji da im, je 
prožet duhom ljubavi i strpljivosti. »Strp 
pljivostnam je potrebna da vr- 
šeći volju Božju, zadobijemo obe-- 
ćanje.« Zid. 10, 36. >Muževi ljubite 
žene svoje 1 he budite gorki 
prema njima.« »Ocevi ne izazivajte 
ogorčenja među djecom svojom, da 
ne klonu duhom.« Kol. 3, 19. 21. 

2. Djecu će dragovoljno primati kao 
dragocjeni dar Božji te ih strogo katolički 

4 

odgajati — ,u stegi i karanjem.« Ef.6,4. 
»Sibom ćeš udariti dijete svoje ali 
ćešmu time dušu sačuvati od pakla.« 
Posl. 24, 183. Pazit će oštro na one koji su 
zabavljeni dječjom njegom i odgojem; nadzi- 
rati njihovo štivo i društvo. Postanu li škole 
vjeri pogibeljne, dat će djecu samo u kato- 
ličke škole i zavode. Opaze li u djeci sveće- 
ničko ili redovničko zvanje, radosno će ga 
njegovati. 

3. U služinčadi gledat će braću svoju 
po Isusu te će im pružiti priliku, da nedjeljom 
prisustvuju sv. Misi i pouci vjerskoj >Go- 
spodari, podajte slugama što je 
pravo i pošteno, znajući da i vi 
imate Gospodara na nebu. Razgovor 
vaš neka je vazda ljubezan i kao 
solju zasoljen, da znadete kako vam 
valja kome odgovarati.« Kol. 4, 1.6. 

4 Stidljivost će osobito njegovati te 
paziti, da je nijedan član obitelji ne povri- 
jedi; a ni stranom ne Ćć dozvoliti ni dvoličnih 
riječi. Sobni namještaj, slike, knjige, časopisi, 
nošnja i t. d., ne smiju ni sjenom vrijeđati 
stidljivosti. 


U javnosti. ' 
1. Nigdje ne treba da se hvasta svojom 


odanošću prema Kristu; no gdje je tome. 

mjesto priznat će ga otvoreno i s ponosom, 
>»Tko se mene postidi pred ijudima, 
postidjet ću se i ja njega pred Ocem 
svojim nebeskim.« Mt. 10, 38. Danas 
se u mnogome približujemo prvim kršćanskim 
vremenima, kadno su kršćanske obitelji samo 
međusobno pouzdano općile, ne gledajući 
mnogo na razliku staleža, a klonile se društva 
bezbožaca. Tako nam je i sada posjećivati, 
zabavljati se i t. d. samo s onima, kojima se 
vjerskim životom osjećamo blizu. ' 

2. U široj javnosti pristupa obitelj Srca 
Isusova samo izričito katoličkim udruže. 
njima. Liberalizam nam je i odviše jasno 
pokazao, kako bezbojnost vjerska dovodi do 
nevjere i trulosti. Žalosne pojave u mlađem 
naraštaju plod su »slobodarstva«, Htjedoše 
biti široka srca. Pa? Postadoše bez srca . . 

Isusova načela imadu snagu da podižu, 


očuvaju, grade, stvaraju, a ne razaraju, kako 
.to čine načela nevjere. Stoga će obitelj po 


svojoj glavi Isusova načela zastupati u velikoj 
javnosti: u školskim vijećima, u općinskom 
zastupstvu,u državnom zakonodavstvu Svagdje 
će tražiti za križ i Crkvu čast i priznanje. 
Svoga će zastupnika kod izbora izričito pitati: 
hoće li se u svom radu držati Kristove nauke, 
kako je uči katolička Crkva npr. u pogledu 
ženidbenog zakonodavstva. 


3. Uza svu dobru: volju teško je obitelji 
ustrajati u dobru, ako joj je krug njezin pro- 
tivan,. Za to će: prekinuti sa svim onim, 
što svojom djelatnošću ne može okrenuti na 
pravi put. To su nevaljala kina i predstave: 
novine, koje ne zastupaju izričito katolička 
načela; obitelji, društva, koja nećudorednost 
brane i pomažu. Nastojat će pak okrenuti 
krug svoj: šireći dobru štampu, dajući svoje 
novine i drugima da čitaju; najviše pak pri- 
mjerom čestitog života. Ništa ipak ne će uči- 
niti nesmotreno, naglo, napadno. U većim će 
se stvarima posavjetovati sa svećenikom. 


»Vama rekoh, prijatelji moji!«... 

Zar ne, kako srdačno zvuče ove riječi 
Spasiteljeve? Dva puta su nam zabilježene 
(Luk 12, 4; Iv. 15 15), a upravio ih onima, 
od.kojih je želio, da za nj više rade, više 
trpe >Ja sam izabrao vas i stavio 


vas, da idete i plod donesete i plod. 


vaš da ostane.« : 

Jesu to u prvom redu svećenici. Nji- 
hova je staleška dužnost naviještati Isusa, ši- 
riti njegovu ljubav. Na njih se obraća evo i 
:sada, da ga ne puste istjerati iz ljudskih sr- 
daca, iz obitelji, iz škole, iz općine, iz države. 
U njihovim srcima odzvanjaju još i danas ri- 
ječi iz zadnje večere: >Oče! Proslavi 

Sina svojega, da Sin tvoj proslavi tebe ; 
kao što si mu dao vlast nad svakim tijelom, 
da: svima, koje si mu dao, dade život vječni. 
A ovo je život vječni, da poznaju tebe, jedi- 
noga Boga istinoga, i koga si poslao, Isusa 
Krista.« (Iv. 17, 1). mE 

»Ovaj dakle valja da vlada dok 
ne podloži sve neprijatelje svojel« 
(IL. Kor. 15, 25). To je odjek pravog sveće- 
ničkog srca. Kristu privesti i podložiti sve, a 
najprije obitelj kao vrelo svih drugih usta- 
nova. Prijatelji se odazivlju!... 

No danas su za nauku Isusovu tako oz 
biljna vremena, da i vjernici moraju napeti 
sile, ako hoće da im nevjera ne razori obi- 
teljskog svetišta, da im ne otme Isusa iz 
njega. Prilike su takove, te često i može 
katolik svjetovnjak više djelovati na svoj 
krug nego li svećenik. Stoga će pravi kato- 
lici i razumjeti želju. Srca Isusova, da upo- 
znadu svoj krug s njime, da ga uvedu u obi- 
telji znanaca svojih. Toga se već i latiše u 
drugim. stranama mnogi, a u nas barem neki 
članovi kongregacija, Vojske Srca Isusova, a 
napose vrijedni povjerenici Glasnika Srca Isu- 
sova. Prijatelji se odazivlju!... 

Ovo nastojanje nije ništa novo ni neo- 
bično, nego tek viši stupanj one općenite 
težnje u katoličkom vjerskom životu, da ge 


osoba Spasiteljeva učini središtem i 
neposrednim ciljem vjere, nade i ljubavi. Da- 
nas se više ne pišu razmatranja o Starom 
Zavjetu; ne. tumače se toliko zapovijedi same, 
ne polaže se važnost na daleka hodočašća 
ili velika djela vanjske pokore, kako je 
to prije i to s korišću i hvale vrijedno bi- 
valo. Danas se protivnici Kristovi upraviee 
na nj obaraju, a štovatelji njegovi: u Isusu 
ljube Božanstvo; radi Isusa slušaju Crkvu, 
vrše zapovijedi, čine dobra djela; k Isusu u 
Presv. Sakramentu dolazi se po jakost za ži- 
votnu borbu: ,Po njemu i s njime i u 
njem — daje se — Bogu Ocu i Duhu 
Svetome svaka časti slava!« Prijatelji 
razumiju Prijatelja! ... ' 

Današnjoj je lakomislenosti i sje- 
tilnosti potrebno, da joj se Spasitelj oči- 
tije ističe e da ga ipak prizna i uzljubi. Baš 
za to je On i zaželio da se štovanje Srca 
njegova sada više širi, ne bi li se ljudi, gle- 
dajući veličinu i milinu ljubavi potakli, da 
mu je uzvrate; ne bi li se u sjetilnost ugrezli 
ljudi sjetilnom prikazom ljubavi ipak potakli 
: na iskrenu i vrhunaravnu ljubav. 

Upravo pobožnost Presv. Srcu. pribavlja 
nam lakim načinom toli potrebno pozna- 
vanje Isusa, jer ue ostaje na površini čina 
i vanjštini osobe, nego se zanosi u misli, 


| 
| 





osjećaje i želje njegove. — Ona uključuje i 
štovanje Presvete Euharistije; dapače je za- 
pravo i sjaj ovog štovanja u novije doba tek 
plod pobožnosti Bož. Srcu. Srce Isusovo po- 
stalo je znakom vremena: Taj znak valja 
unijeti svuda, utisnuti ga svemu, čemu Isus 
vlada, pa i obitelji. 

Jedno je od najgorih zala danas, što, se 
ne cijeni nikoji ugled (auktoritet). 

Pružimo ljudima Isusa, ali onako samilos- 
nog, a ujedno dostojanstvenog kakav On u 
istinu jest! Privedimo im ga blizu, u kuću, 
u sobu, u dušu. da osjete veličinu i milinu. 
njegovu da ih on napuni počitanjem prema 
Božansitvu i štovanjem prema svakom, koji 
je dionik Božanskog ugleda On to još jedini 
može. Danas, kad svijetom nestaje zemaljskih 
prijestolja, udarimo duhovni prijestolj Isusov 
u svetištu kućnom, a po njemu da dođe kra- 
ljevstvo njegovo u srca. 


Svijet hoće da blagostanje narodno 
podigne samo na vremenitim dobrima. Tako. 
su nekad snovali i židovski glavari i farizej- 
ska stranka za svoj narod. 


Isus je hotio drugim putem. Pojedinca 
dignuti, srce mu oplemeniti, pa će iz plemen- 


.Štine pojedinaca sama od sebe odskočiti sreća 


varođa., 

“Gndašnji vođe narodni ne htjedoše Isuso- 
vim putem. Pa? — Survaše sebe i narod u 
propast. Nad Isusom su slavili časovitu 'po- 
bjedu. No prokletstvo naroda već dvije ti- 


suće godine pokazuje, da im je postupak bio 


kriv. Isus je pobijedio lagano, tiho, duboko, 
svestrano. | 

Nije li prijeka nužda da se i.naš narod 
upozna pobliže s tim Vođom? Ne daje li i 
mnogome od nas Isusov način i postupak raz- 
loga da ispravimo svoje svaćanje o javnome 
radu za narod? >»Tražite najprije kra- 
ljevstvo Božje« — vrijedi za sve vijekove. 

Isus je cijelome čovječanstvu i svakom 
narodu kralj i gospodar. On je to po naravi. 
»Ja jesam kralj. «< »Meni je dana sva 


vlast na nebu ina zemlji« -— njegove 
su riječi. Otac to nebeski potvrđuje preda- 
vajući mu svu sudačku vlast. — On je kralj 


naš i kao Otkupitelj, jer je dao cijenu, jer 
je vodio boj, jer nas izveo na slobodu. 

Ali Isus ne će da bude na silu kralj. On 
hoće da ga sloboda ljudska, štono je 
stavio kao bitnu silu u ovu vasionu, da ga 
ona proslavi dragovoljnim izborom. »Ja stojim 
pred\ vratima ikucam.« »Sinko daj 
mi srce svojel« — On prosi. 

Pokažimo narodu ovoga Kralja'kakav jesi 
* On će ga zavoljeti. Milost Božja jest tude. 

To je stalno. Jednako je stalno i to, da Go- 
spedin hoće imati vjernih i žarkih. duša pa i 
u najtužnijim vremenima. Evo za te duše 
danas jest sila, što će ih privući, vatra što će 
ih užariti — Presv. Srce. 

Evo za to i nije ova posveta obitelji samo 
za one, koji su u kojoj nevolji, nego u opće 
za sve. Plemenština srca traži od sretnih, 
da dadu čast Kralju sreće svoje. I visoka 
gospoda, npr. vojvotkinja Luksenburška, po- 
slanik ćilenske republike u Rimu i toliki bo- 
gataši u Spaniji, Nizozemskoj i drugdje, po- 
svetiše obitelji svoje Bož Srcu, podigoše mu' 
prijestolj povrh prijestolja svoga. »Blago 
narodu, kome je gospodarom Bog 
njegov!« Ps. 143, 15. : 

Da se dakle svestrano i sustavno približi 
puk Isusu, a Isus uvede u kuće i srca njihova,, 
smatra sv. Otac najzgodnijim ovo djelo po- 
svete obitelji. Da se pak ono sustavno i s 
trajnom korišću provede najbolje je da se 
združi s Apostolstvom molitve, kako je 
to već prije spomenuto. Ovo  bogoljubno 
društvo sadržaje u sebi sve, što katolička 
Crkva najboljega imade za posvećenje svojih 
članova: ima molitvu, ima primanje sakra- 


. menata, ima ljubav ,k Crkvi, ima djelatnost 


za bližnjega. Ono ima i one dvije najjače 
moderne sile: organizaciju i štampu. 


e 

Društvo je to sa kojih 25 milijuua članova, 
malim dužnostima, lakom upravom, velikom 
privlačivosti, najboljim plodom. Srce širi za 
čitavo tajinstveno tijelo Isusovo; dovodi novu 
snagu osobnom životu. »Tko blaguje mene, 
Živjet će radi mene« — Stampu ima. 


U nas Glasnik Srca Isusova, koji je već bio: 
«dopro i do 50.000 pretplatnika. 


I u hrvatskim krajevima imadu već sve 
biskupije svoje ravnatelje Apostolata sa preko 
400 župnih središta. Apostolat je uveden u 
sjemeništa i zavode, pa je po tom opće- 
nito poznat i lako se dalje raširi po župama. 
Pojedini svećenik treba tek da se obrati na 
biskupijskog ravnatelja Apostolata. pa će mu 
on pribaviti ovlaštenje, da prima nove članove. 
Potrebne tiskanice za primanje mogu se vazda 
dobiti kod uprave Glasnika 

lanovi Apostolstva valja da i sami obave 
posvetu obitelji svoje i da revno uznastoje 
kod susjeda i znanaca Tu je organizacija 
djela posvete već gotova. Treba tek da je 
žar ljubavi revnitelja stavi u gibanje. » Vama 
rekoh, prijatelji mojil« . . . 
. Djelo posvete je najprikladnije sredstvo 
moderne duhovne pastve. Tko znade ra- 
suđivati znake vremena, lako uviđa, da nas 


.sve goni na tjesniji intimniji saobraćaj s vjer- 


nicima, koji jesu i hoće da budu katolici. 

Tisuće su nam tako tuđe, da ne priznavaju 
nikakove zajednice s predstavnicima Crkve. 
K onom odabranom malom stadu obraćat će 
se domala svećenik, kako se obraćali u prvo 
kršćansko doba Posveta obitelji daje mu 
naslov i pravo pristupa, otvara mu vrata, 


sprema mu mili primitak. Kuće čestitih obi- 


telji bit će nam crkve i kapele. Posveta obi- 
telji ih pripravlja. Ona gradi svetišta Puden- 
cijane, Agnete i drugih! Razumijmo! Prijatelj 
nam govori! .... 

Kako su okorjela srca grješnika! Ne ćute 
ništa ne pokazuju nikakvog smisla za dušu 
i Boga. Kako ih je teško ganuti! Nije li to 
svagdanje iskustvo moderne duhovne pastve. 
A ipak za duše smo tude, za njih živimo. 

A evo pobožnost Presv. Srcu osigurava 
nam uspjeh. Učitelj nas naš uvjerava preko 
odabrane učenice svoje: »Koji rade za spas 
duša, znat će ganuti i najokorjelija srca; 
radit će s divnim uspjehom, budu li samo 
proniknuti nježnom pobožnošću spram Bož. 
Srca mojega.« Možeš li mi što proti tome 
navesti? Ja ti pak mogu mnogo toga u po-' 
tvrdu ovome. Je li ti dakle stalo do duša? 
Povuci zaključak! 

o Iz neba, s oltara milim okom traži živi 
Isus, tko li će ga otkriti, pokazati ljudima; > 
iko mu otvoriti vrata obitelji, tko podići pri- 

jestolj u obiteljskonr svetištu. Zrake milosti. 


njegove prosvjetljuju, giblju: mnoge. Osobito 
pak željno očekuje, što li će odgovoriti oni 
koje je toli ljubezno nagovorio: »Vama re- 
koh, prijatelji moji!...« 


Molitve posvećenih obitelji. 


Svagdanje prikazanje. 


Božansko Srce Isusovo! Ja ti prikazujem 
po bezgrješnom Srcu Marijinu sve molitve, 
djela i trpljenja ovoga dana u naknadu za 
naše uvrede i na sve one nakane, na koje se 
ti neprestano prikazuješ na oltaru. Osobito 
ti ih prikazujem za sv Crkvu, za sv. Oca 
papu i za sve potrebe članovima Apostolstva 
molitve ovoga mjeseca i dana preporučene. 
Amen, 


Pozdrav Presv. Srcu. 


Pozdravljam ie, o Presveto Srce Isusovo, 
vrelo živo i neprekidno vječnoga života, ne“ 
izmjerno blago Božanstva, goruća peći. Bo- 
žanske ljubavi. Ti si mjesto pokoja mojega i 
utočište moje. O moj ljubazni Spasitelju! Ras- 
pali srce moje žarkom ljubavi, od koje Srce 
tvoje sve plamti. Izlij u dušu moju velike 
milosti, kojima je Srce tvoje vrelo; daj. da 

sree moje uvijek bude s tvojim Srcem tako 
združeno, da .sveta volja:tvoja bude ravnalo , 
svih mojih želja.i svih mojih djela. Amen. 


. Osobno izručenje Presv. Srcu. 
 Preljubljeni moj Isusei Ja... da ti se po- 
kažem zahvalnim i nevjeru svoju da okajem : 
prikazujem ti srce svoje, i svega se tebi po- 
svećujem; s tvojom pomoću odlučujem, da ne 
ću više griješiti, ' 
(100 dana oprosta. Ako se cijeli mjesec moli, 
potpuni oprost uz obične uvjete), 


Litanije o Presv. Srcu Isusovu. 
; (300 dana oprost.) 

Gospodine smiluj se. 

Kriste smiluj se. : : 

Gospodine smiluj se. 

Kriste čuj nas. 

Kriste usliši nas. 

Oče nebeski, Bože, ) 

Sine, Otkupitelju svijeta Bože, 

Duše Sveti, Bože, | 

Sveto Trojstvo, jedini Bože, 

Srce Isusa, Sina Oca vječnoga, 

Srce Isusovo, u krilu djevice Matere [a 
od Duha Svetoga sazdano, | 

Srce Isusovo, s Riječju Božjom bitno + 1' 
sjedinjeno, ' U 


smiluj se nama! 

Srce 
Srce 
Srce 
Srce 
Srce 
Srce 
Srce 
Srce 
Srce 
Srce 


Srce 
Srce 


Srce 
Srce 


Srce 
Srce 
Srce 
Srce 
Srce 
Srce 
Srce 


Srce 


Isusovo, veličanstva beskrajnoga, 


Isusovo, hrame Božji sveti, 

Isusovo, šatore Višnjega, 

Isusovo, kućo Božja i vrata nebeska, 

Isusovo, žarka peći ljubavi, 

Isusovo, pravde i ljubavi posudo, 

Isusovo, dobrote i ljubavi puno, 

Isusovo, kreposti sviju bezdno, 

Isusovo, svake hvale predostojno 

Isusovo, kralju i središte sviju 
srdaca, 

Isusovo, u kom je sve blago mu- 
drosti i znanja, 

Isusovo u kojem prebiva sva pu- 
nina božanstva, 

Isusovo, koje je Ocu omiljelo, 

Isusovo, od kojega punine svi mi 

. primismo, 

Isusovo, željo bregova vječnih, 

Isusovo, strpljivo i mnogoga milo- 
srđa, 

Isusovo, bogato za sve, koji zazi- 
vaju tebe, : 

Isusovo, izvore života i svetosti, 

Isusovo, pomirište grijeha naših, 

Isusovo, nasićeno pogrdama, | 

Isusovo, satrveno zbog opačina 
naših, 

Isusovo, do smrti poslušno postalo, 


one ooo e m o o O o mi 


se nama! 


smiluj 

Srce Isusovo, kopljem probodeno, 
Srce Isusovo, izvore sve utjehe, | E 
Srce Isusovo, živote i uskrsnuće naše, 
Srce lsusovo, miče i pomirenje naše, 
Srce Isusovo, žrtvo za grijehe, 
Srce Isusovo, spasenje onima, koji se 
u te ufaju, 
Srce Isusovo, ufanje onima, koji u tebi 
umiru, ) 
Srce isusovo, milino sviju Svetih, 
Jaganjče Božji, koji uzimaš grijehe svijeta — 
oprosti nam, Gospodine! 
Jaganjče Božji, koji uzimaš grijehe svijeta — 
' * usliši nas, Gospodine ! 
Jaganjče Božji, koji uzimaš grijehe svijeta — 
smiluj nam se! 
. Isuse krotki i ponizni Srcem, 
k. Učini srce naše po Srcu tvojem, 


smiluj se nama 


Pomolimo se. 


Svemogući vječni Bože, pogledaj na Srce 
preljubljenoga Sina svojega, i na hvale i za- 
dovoljštine, koje u ime griješnika tebi daje, 
te njima, koji milosrđe tvoje ištu, ti oproštenje 
udijeli umilostivljen, u ime istoga Sina tvo- 
jega Isusa Krista, koji s tobom živi i kraljuje 
u jedinstvu Duha svetoga, Bog po sve vijeke 
vjekova. Amen. 


SADRŽAJ. 


01. Treba li danas obitelji koja osobita pomoć 5 
2. Kako pomoći sada < +... 

3. Pomoć obitelji u Isusu + 

4. Kako isus hoće obitelji sada pomoći 


5. U čemu sastoji posveta obitelji - - 

6. Kakovo raspoloženje traži posveta - . 
7. Kako da se posveta provede . . . . 
8. Posljedice posvete 

9. Obitelj Srca Isusova 

10. ,Vama rekoh prijatelji moji!...“ 

11. Molitve posvećenih obitelji 








